Briewe aan God is ’n versameling van 50 van hierdie kort versugtinge, dankie-sê-sinnetjies en noodroepe aan God. Die briewe hanteer verskeie aspekte in die lewe, soos kwellinge oor ’n kind, die behoefte om ’n vriendin te vertroos, dankie-sê-briewe vir seëninge en nog vele meer. Ná elke brief is daar ook enkele Skrifaanhalings oor die onderwerp in die brief en ’n gebed.
Lizette Murray is ’n joernalis en skrywer van inspirasieboeke, dag­boeke, gebede­boeke en ’n Bybel­studiegids, Stilword by God, wat in 2017 deur CUM gepubliseer is. As onderwy­seres en ma van vyf seuns ken sy die hart van ’n kind. ’n Aantal kinderboeke verskyn uit haar pen, asook ’n kinderdagboek, 101 Avon­ture saam met God, en ’n gebedeboek vir kinders, Gebede met vlerke.
Vanoggend het ek ’n sewejarige kleinkind se briefie op my rekenaar gekry: Ek soek ’n teetjie asseblief Ouma. Die opregte eerlikheid het my getref. Daar was by my geen onsekerheid oor haar behoefte nie. Agter haar woorde lees ek haar liefde en afhanklikheid van my. Ek lees ook haar vertroue dat ek vir haar sal tee maak. En omdat sy wéét dat tee gewoonlik ook ’n lekker happie insluit, lees ek ook hierdie onuitgesproke behoefte raak.